Yolandè vertel “dis belangrik om te weet wat jou vel in die verskillende stadiums van jou lewe nodig het sodat jy altyd op jou mooiste kan lyk. As dit by velsorg kom is voorkoming die sleutelwoord. Die biologiese verouderingsproses van die vel is ’n natuurlike proses en kan nie voorkom word nie. Ons kan egter voorsorg tref om seker te maak ons vertraag die natuurlike verouderingsproses so lank as moontlik.”
· Gebruik ’n reiniger wat grimering effektief verwyder, maar nie te veel van die natuurlike olies van die vel verwyder nie. Die vel benodig olie vir normale funksionering.
· Gebruik ’n ligte vogroom met ’n goeie SPF wat die vogbalans van jou vel balanseer én jou vel teen die son beskerm.
· Omdat die metaboliese prosesse in die vel stadiger raak, gebruik so twee keer ’n week ’n afskilferroom en weekliks ’n goeie voggewende masker.
· Gebruik ’n reiniger met ’n ligte afskilferingsfunksie wat inflammasie in die vel beveg. Kies ’n reiniger met ’n melk- of room tekstuur.
’n Medikasie is ontdek wat ’n massiewe deurbraak maak om die siekte veelvuldige sklerose (VS) te verlangsaam, het wetenskaplikes aangekondig.
VS is ’n neurologiese siekte wat die liggaam se sentrale senustelsel aantas. Dit raak twee keer soveel vroue as mans en veroorsaak beweeglikheids- en sigprobleme, moegheid en verskriklike pyn. Dit is ongeneeslik en kan mettertyd vererger. Daar is egter nou ’n nuwe middel wat hoop bied aan die 2,3 miljoen mense wêreldwyd wat met die siekte moet saamleef.
Die medikasie is die eerste waarmee ’n soort VS bekend as primêre progressiewe VS behandel kan word, en dit bied aan nog 85 000 VS-pasiënte ’n doeltreffender alternatief vir bestaande geneesmiddels.
Die middel word elke ses maande in die vorm van ’n binneaarse drup toegedien. Die medisynemaatskappy Roche beplan om vroeg aanstaande jaar by die Europese Medisyne-agentskap aansoek te doen vir ’n lisensie vir ocrelizumab. As dit goedgekeur word, kan dit reeds teen 2017 aan aan pasiënte beskikbaar gestel word.